Den Vest-Sjællandske Avis, 1822-02-09
Courererne imellem de store Hoffer ere for Øieblikket i en stærkere bevægelse end de nogensinde have været. 2 Courerer fra St. Petersborg ere nyelig ankomne til Paris, og den 29de Januari ankom en Coureer til Brüssel, som overbragte Depescher til London fra Petersborg, den havde megen Hast og man troer at disse Depescher vare af den største Vigtighed. – J England troer man bestemt paa Krigen og det hedder i Bladet Times at man vil vide af Breve fra Petersborg: at man der forventer i Midten af Januari en Krigserklæring, eller en anden vigtig Erklæring angaaende de Tyrkiske Anliggender, hvorpaa man da troer, at Keiseren vil selv afreise til Armeen. J Bladet Sun læses: at man veed, at den Engelske Regiering har betient sig af alle muelige roesværdige Midler for at forhindre Krigen; men at den, naar et Fredsbrud skal finde Sted, og som synes at være uundgaaelig, da vil anvende alt for, at Grækenland skal blive en uafhængig Stat. – En Reisende, som nyelig er ankommen fra Polen, forsikkrer, at der hersker der i Landet den største Enthusiasme for Grækernes Sag. Man er der fuldkommen overbeviist om, at Krigen med Tyrkerne er uundgaaelig; saavel Retfærdighed, som den offentlige Meening fordrer den; hvilke om kort eller lang Tid ville faae Magten over Politiken. Man kan ikke tvivle om Ruslands Hensigter; den ophøiede Keiser Alexander lader ikke de uhyre Stridskræfter, hvor over han disponerer, i en Række af Maaneder rykke frem til Grændserne for at vige tilbage for diplomatiske Noter og Protestationer. Forgiæves have nogle Blade, i christelige Lande taget Prophetens Repræsentantere under sin Beskyttelse. De Barbarer, som have leiret sig i Europa ville blive kastede tilbage til de Asiatiske Horder, hvorfra de ere udgangne. - Andre Reisende, som ere komne fra det sydlige Rusland, bekræfte det samme. De fortælle at 4 Russiske Armeekorps have passeret Dniistern, hvoraf to staae under Grev Wittgensteins, det tredie under GeneralSackens og det fierde under General Yermoloffs Commando, Grev Witgensteins Hovedqvarteer, skulde være forlagt fra Tulczyn til Kischeneff, men den vedholdende Regn og Snee har ganske overordentlig forhindret disse Troppemassers Bevægelser, som forresten ere antændte af et krigerisk Mod. Regnen udgyder sig i Strømme og alle Veie ere bundløse, saa at man ikke kan bringe det svære Artillerie af Stedet. Man kan aldrig erindre sig en lignende Vinter i disse Egne; bestandig rykke friske Tropper frem fra det indre af Rusland, selv de Keiserlige Gardere skulde siden den 20de Decbr. være paa Marschen til Bessarabien under GeneralUmaroffs Commando, ved Diister bliver en nye betydelig Reservearmee opstillet, som tillige skal tiene til en Sundheds Cordon. Man formoder, at naar Russerne have passeret Pruth, saa ville vel alle faae Tilladelse at rykke frem; men ingen at komme tilbage uden at have holdet den sædvanlige Qvarantaine for at forhindre at Pesten, som sædvanlig følger med de Tyrkiske Armeer ikke skal blive udbredet Alle Koner og Børn selv Gouverneurernes Gemalinder i Chorzim og Bender have ifølge disse Efterretninger begivet sig paa hiin Side af Dnister. Af alle disse Forberedelser slutter man, at vigtige Begivenheder ere i Vente. Tyrkerne troe det samme og de have derfor reent udtømt Moldau og Vallachiet og trukket sig tilbage til Donau. Man veed nu at Portens Svar paa det Russiske Ultimatum er afgaaet til St. Petersborg og Keiserens Svar kan derfor snart forventes. Det Rygte fortælles i et offentligt Blad, at et temmeligt Antal Østerrigske Tropper ere afgaaede paa Vogne fra Neapel til det nordlige Jtalien.